На основну члана 94 Закона о социјалној и дјечијој заштитит (''Службени лист Црне Горе'', бр. 27/13, 1/15, 42/15, 47/15, 56/16, 66/16, 1/17, 31/17, 42/17, 50/17, 59/21, 145/21, 145/21 и 3/23) и члана 21 Статута ЈУ ''Дневни центар за дјецу и омладину са сметњама и тешкоћама у развоју'' Беране, Управни одбор ЈУ ''Дневни центар за дјецу и омладину са сметњама и тешкоћама у развоју'' Беране, на сједници одржаној 27. 12. 2023. године, донио је

**О Д Л У К У**

**о допунама Статута ЈУ ''Дневни центар за дјецу и омладину са сметњама и тешкоћама у развоју'' Беране**

**Члан 1**

У члану 5 Статута ЈУ ''Дневни центар за дјецу и омладину са сметњама и тешкоћама у развоју'' Беране, након става 3 додаје се став 4 који гласи:

''Дневни центар има пријемни штамбиљ. Пријемни штамбиљ је правоугаоног облика, димензије 70 мм х 30 мм гдје се изнад правоугаоника налази текст ЈУ''Дневни центар за дјецу и омладину са сметњама и тешкоћама у развоју'' Беране, у првом реду правоугаоника је табеларно приказан текст у пет колона и то – у првој колони је Организациона јединица; друга колона носи ознаку – Јединствени класификациони знак; трећа колона носи ознаку – Редни број; четврта колона носи ознаку – Прилог и пета колона носи ознаку – Вриједност. Испод текста у колонама налазе се празна поља за попуњавање''.

Досадашњи став 4 постаје став 5.

**Члан 2**

Ова одлука ступа на снагу даном давања сагласности од стране оснивача, а објавиће се на огласној табли ЈУ ''Дневни центар за дјецу и омладину са сметњама и тешкоћама у развоју'' Беране.

Број: 5605

Беране, 27.12.2023.

**ПРЕДСЈЕДНИЦА УПРАВНОГ ОДБОРА**

**Зорица Бабић,с.р.**

**О б р а з л о ж е њ е**

Правни основ

Правни основ за доношење ове одлуке садржан је у члану 94 Закона о социјалној и дјечијој заштити (''Службени лист Црне Горе, бр.бр. 27/13, 1/15, 42/15, 47/15, 56/16, 66/16, 1/17, 31/17, 42/17, 50/17, 59/21, 145/21, 145/21 и 3/23) и члану 37 Статута ЈУ ''Дневни центар за дјецу и омладину са сметњама и тешкоћама у развоју'' Беране који прописује да Статут и друга општа акта доноси Управни одбор на предлог директора, на начин и по поступку предвиђеним за њихово доношење.

Разлог за доношење

Чланом 5 Статута ЈУ ''Дневни центар за дјецу и омладину са сметњама и тешкоћама у развоју'' Беране прописано је да Дневни центар има свој печат и штамбиљ. Упутством о начину вршења канцеларијског пословања предвиђено је да установа посједује и пријемни штамбиљ чији изглед је прописан обрасцем 1 који је саставни дио наведеног упутства.

Из разлога горе наведених проистекла је обавеза да ЈУ ''Дневни центар за дјецу и омладину са сметњама и тешкоћама у развоју'' Беране усагласи Статут као основни општи акт са Упутством о начину вршења канцеларијског пословања у дијелу који се односи на печат, штамбиљ и пријемни штамбиљ.